‘આ આખી ય વાત સમજણના સામા છેડાની છે...’ ક્ષેમપાલે વિલીની તરફ જોયું, ‘આપણી સમજણ પૂરાવાથી ઘડાય છે, ઘટના માટેના કાર્ય-કારણ સંબંધ થકી આપણી સમજણ બંધાય છે. તું નદીમાં ભૂસકો મારે તો તારા વજન જેટલું જ પાણી ઉછળે એ તને ખબર છે. કારણ કે સદીઓ પહેલાં આર્કિમિડિઝે ભૂસકાનો અને પાણીના ઉછળવા વચ્ચેનો કાર્ય-કારણ સંબંધ પ્રસ્થાપિત કરી આપ્યો છે. આ એક એવી વાત છે જે સમજણના સામા છેડાની છે, કારણ કે તેના કોઈ પ્રમાણો હું આપી શકું તેમ નથી.’